Torrey Canyon tanklaivio avarija

Torrey Canyon tanklaivio avarija – 1967 m. kovo 18 d. Didžiosios Britanijos pietvakariuose (apie 24 km nuo Kornvalio krantų) įvykusi tanklaivio SS Torrey Canyon avarija, dėl kurios į aplinką išsiliejo 117 000 tonų naftos – visas tuo metu plukdomas kiekis. Tai vienas didžiausių naftos išsiliejimo atvejų pasaulyje ir didžiausias Didžiosios Britanijos istorijoje. Nafta užteršė apie 225 km pakrantės ruožą Kornvalyje bei mažesniu mastu Bretanės pakrantes. Labiausiai pastebima žala buvo padaryta jūriniams paukščiams. Manoma, kad dėl taršos ir valymo metu į vandenį išpiltų maždaug 10 000 tonų ploviklių žuvo apie 30 000 laibasnapių narūnėlių, alkų ir kitų rūšių paukščių.Bill Freedman. Environmental Ecology: The Ecological Effects of Pollution, Disturbance, and Other Stresses. Academic Press, 1995, p. 168-7

Torrey Canyon avarijos sukelta žala aplinkai paskatino griežtesnių reikalavimų tanklaiviams kūrimą ir MARPOL konvencijos priėmimą, išsiliejusios naftos valymo technologijų tobulinimą.Peter Jacques, Zachary Alden Smith. Ocean Politics and Policy: A Reference Handbook. ABC-CLIO, 2003, p. 44

 Šaltiniai 

Kategorija:Tarša
Kategorija:Laivai